CELEX: 62012CA0353
Language: el
Date: 2013-10-10 00:00:00
Title: Υπόθεση C-353/12: Απόφαση του Δικαστηρίου (έβδομο τμήμα) της 10ης Οκτωβρίου 2013 — Ευρωπαϊκή Επιτροπή κατά Ιταλικής Δημοκρατίας (Παράβαση κράτους μέλους — Κρατικές ενισχύσεις — Ενίσχυση υπέρ της Ixfin SpA — Παράνομη και ασυμβίβαστη προς την κοινή αγορά ενίσχυση — Ανάκτηση — Μη εκτέλεση)

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/35
            
         Απόφαση του Δικαστηρίου (έβδομο τμήμα) της 10ης Οκτωβρίου 2013 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-353/12) (1)
   
   (Παράβαση κράτους μέλους - Κρατικές ενισχύσεις - Ενίσχυση υπέρ της Ixfin SpA - Παράνομη και ασυμβίβαστη προς την κοινή αγορά ενίσχυση - Ανάκτηση - Μη εκτέλεση)
   2013/C 344/60
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: D. Grespan, B. Stromsky και S. Thomas)
   
      Καθής: Ιταλική Δημοκρατία (εκπρόσωποι: G. Palmieri και E. De Giovanni, avvocato dello Stato)
   
      Αντικείμενο
   
   Παράβαση κράτους μέλους — Παράλειψη θέσπισης των αναγκαίων μέτρων για συμμόρφωση με τα άρθρα 2, 3 και 4 της αποφάσεως C(2009) 8123 της Επιτροπής, της 28ης Οκτωβρίου 2009, σχετικά με την κρατική ενίσχυση C-59/07, την οποία χορήγησε η Ιταλία στην Ixfin SpA (ΕΕ L 167, σ. 39) — Υποχρέωση άμεσης ανακτήσεως των ενισχύσεων που έχουν κριθεί παράνομες και ασύμβατες με την κοινή αγορά και υποχρέωση ενημερώσεως της Επιτροπής — Επιχείρηση που έχει πτωχεύσει — Μη συνδρομή περίπτωσης απόλυτης αδυναμίας εκτελέσεως
   
      Διατακτικό
   
   Το Δικαστήριο αποφασίζει:
   
               1)
            
            
               Η Ιταλική Δημοκρατία, μη έχοντας λάβει εμπροθέσμως όλα τα αναγκαία μέτρα προκειμένου να ανακτήσει από την Ixfin SpA την κρατική ενίσχυση, η οποία κρίθηκε παράνομη και ασυμβίβαστη με την κοινή αγορά στο άρθρο 1 της αποφάσεως 2010/359/ΕΚ της Επιτροπής, της 28ης Οκτωβρίου 2009, σχετικά με την κρατική ενίσχυση C-59/07 (πρώην N 127/06 και NN 13/06) την οποία χορήγησε η Ιταλία στην Ixfin SpA, και μη ανακοινώνοντας στην Ευρωπαϊκή Επιτροπή, εντός της ταχθείσας προθεσμίας, τις πληροφορίες που απαριθμούνται στο άρθρο 4 της αποφάσεως αυτής, παρέβη τις υποχρεώσεις που υπέχει δυνάμει του άρθρου 288, τέταρτο εδάφιο, ΣΛΕΕ, καθώς και δυνάμει των άρθρων 2, 3 και 4 της εν λόγω αποφάσεως.
            
         
               2)
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  ΕΕ C 287 της 22.9.2012.